b"\n_START_ARTICLE_\nCicindelins\n_START_SECTION_\nPosici\xc3\xb3 taxon\xc3\xb2mica\n_START_PARAGRAPH_\nEn les classificacions antigues se'ls considerava una fam\xc3\xadlia independent (Cicindelidae), per\xc3\xb2 la tend\xc3\xa8ncia actual \xc3\xa9s la des considerar-los part de la fam\xc3\xadlia Carabidae, ja sia com una subfam\xc3\xadlia (Lawrence & Newton) o com una tribu (Cicindelitae) de la subfam\xc3\xadlia Carabinae.\n_START_SECTION_\nCaracter\xc3\xadstiques\n_START_PARAGRAPH_\nS\xc3\xb3n cole\xc3\xb2pters de vistosos colors met\xc3\xa0l\xc2\xb7lics amb dibuixos blancs o groguencs sobre els \xc3\xa8litres, ulls voluminosos i mand\xc3\xadbules grans multidentades. Les seves potes s\xc3\xb3n llargues i primes, alguns volen  i corren a gran velocitat. Se'ls ha considerat l'animal m\xc3\xa9s r\xc3\xa0pid del m\xc3\xb3n per\xc3\xb2 nom\xc3\xa9s arriben als 8\xc2\xa0km/h; per\xc3\xb2 comparant la seva mida amb la humana equivaldria a gaireb\xc3\xa9 360\xc2\xa0km/h.\n_START_SECTION_\nBiologia i ecologia\n_START_PARAGRAPH_\nViuen des del nivell del mar als 3.500 m d'altitud. Ocupen un ampli espectre d'h\xc3\xa0bitats i algunes esp\xc3\xa8cies tenen valor com indicadors biol\xc3\xb2gics i ecol\xc3\xb2gics. _NEWLINE_S\xc3\xb3n depredadors que s'alimenten d'insectes, aranyes i lumbr\xc3\xadcids. les femelles fanla posta al s\xc3\xb2l. les larves excaven un tub a la terra on es refugien i esperen les seves preses traient les mand\xc3\xadbules a l'exterior."